Say cheese ร้านเอาใจสาวกคนรักชีส ร้านนี้เปิดตั้งแต่วันที่ 9/4/59 ค่ะ เป็นตึกแถวห้องเดียวติดแอร์ บรรยากาศตกแต่งแบบเรียบง่าย

เมนูของทางร้านจะเน้นเป็นพวกชีสเกือบทุกเมนูเลยค่ะ เลยลองสั่งมา 3-4 อย่าง
-มาม่าชีส : มาม่าเกาหลีโรยชีสแบบจุใจในกระทะเล็กๆ ซอสรสชาติค่อนข้างหวานค่ะ เส้นก็เหมือนมาม่าเกาหลีทั่วไปนะ มีไข่ตอกมาด้วยทานคู่กันค่ะ
-ชีสไก่หมู : เป็นหมูและไก่ผัดซอสโรยชีสแน่นๆ กับไข่ตอก เวลาทานก็เอามาอุ่นบนเตา 

อ้อ!ลืมบอกไปค่ะว่าทางร้านจะให้เตาสำหรับอุ่นชีสมาด้วย ตามจำนวนที่สั่งนะ เต็มที่ 2 เตาค่ะ พออุ่นจนชีสเยิ้มๆก็ปิดเตาได้ค่ะ

-ซุปกิมจิ : มีผักกิมจิมาเล็กน้อย ไม่มีเนื้อสัตว์นะมีแค่ไข่ ส่วนซุปออกหวานอีกเช่นกัน เต้าหู้จืดๆก็เข้ากันดีค่ะ แต่ไม่ถึงกับปลื้มนะ
-ข้าวโพดชีส : ให้เยอะหวานมัน ชีสเยิ้มๆ ก็โอเคค่ะ

รวมๆ แล้วร้านนี้เหมาะกับคนชอบชีสมากๆ ส่วนตัวรู้สึกอาหารค่อนข้างติดหวานไปหน่อย กินเยอะๆแอบเลี่ยน แต่ก็นานๆกินทีก็เพลินๆค่ะ ส่วนราคามื้อนี้ 400 กว่าบาทเกือบ 500 อะ แอบแพงไปนิดเมื่อเทียบกับปริมาณ